ສະພາຮ່ວມມືປະເທດອາຣັບ ງົດການໄກ່ເກ່ຍບັນຫາ ໃນເຢເມນ
ສະພາຮ່ວມມືປະເທດອາຣັບ ງົດຄວາມພະຍາຍາມ ທຈະໄກ່ເກ່ຍບັນຫາ ໃນເຢເມນ ຫລັງຈາກ ປະທານາທິບໍດີຊາເລ ບໍ່ຍອມລົງນາມໃນຂໍ້ຕົກລົງ.
ສະພາຮ່ວມມືຂອງບັນດາປະເທດອາຣັບ ໄດ້ງົດຄວາມພະຍາຍາມຂອງຕົນໃນການໄກ່ ເກ່ຍບັນຫາທີ່ປະເທດ ຫລັງຈາກປະທານາທິບໍດີ Ali Abdullah Saleh ແຫ່ງເຢເມນ ບໍ່ຍອມລົງນາມໃນຂໍ້ຕົກລົງມອບໂອນອໍານາດສໍາລັບໃຫ້ທ່ານລາອອກຈາກຕໍາແໜ່ງ ໄປນັ້ນ ສະພາຮ່ວມມືຂອງພວກປະເທດໃນເຂດອ່າວເປີເຊຍ ໄດ້ຕັດສິນໃຈໂຈະຄວາມພະຍາ ຍາມຂອງຕົນໃນວັນອາທິດວານນີ້ ຫລັງຈາກທ່ານຊາເລ ປ່ຽນໃຈກ່ຽວກັບຂໍ້ຕົກລົງ ດັ່ງກ່າວ ນຶ່ງມື້ຫລັງຈາກພວກຝ່າຍຄ້ານໃນເຢເມນ ໄດ້ລົງນາມໃນຂໍ້ຕົກລົງສະບັບນັ້ນ ດ້ວຍຄວາມເຂົ້າໃຈວ່າ ປະທານາທິບໍດີຊາເລຈະລົງນາມໃນຂໍ້ຕົກລົງດັ່ງກ່າວ ໃນວັນ ອາທິດວານນີ້ ບັນວ່າເປັນຄັ້ງທີ 3 ແລ້ວທີ່ຜູ້ນໍາເຢເມນບໍ່ຍອມລົງນາມໃນຂໍ້ຕົກລົງດັ່ງ ກ່າວ ຂໍ້ຕົກລົງທີ່ວ່ານີ້ສະເໜີທີ່ຈະບໍ່ເອົາໂທດກັບທ່ານຊາເລ ຄືບໍ່ດໍາເນີນຄະດີ ທ່ານ ຖ້າຫາກທ່ານໂອນອໍານາດໃຫ້ຜູ້ຮອງຂອງທ່ານພາຍໃນ 30 ມື້ຫລັງຈາກລົງນາມໃນຂໍ້ຕົກລົງແລ້ວ ທ່ານນາງຮີນລາຣີ ຄລິນຕັນ ລັດຖະມົນຕີການຕ່າງປະເທດສະຫະລັດກ່າວວ່າ ທ່ານນາງມີຄວາມຜິດຫວັງຢ່າງເລິກເຊິ່ງທີ່ທ່ານຊາເລ ບໍ່ຍອມລົງນາມໃນຂໍ້ຕົກລົງດັ່ງກ່າວ ໃນຖະແຫລງການແລງວັນອາທິດວານນີ້ ທ່ານນາງຄລິນຕັນຍັງໄດ້ເວົ້າອີກວ່າ ທ່ານຊາເລກໍາລັງຫັນຫລັງໃຫ້ຄໍາໝັ້ນສັນຍາຂອງຕົນ ແລະບໍ່ເອົາຫົວຊານໍາຄວາມມຸ້ງມາດປາດຖະຫນາ ຂອງປະຊາຊົນເຢເມນ ກ່ອນໜ້ານີ້ ບັນດາເອກອັກຄະລັດຖະທູດຈາກຢູໂຣບ ສະຫະລັດແລະພວກປະເທດອາຣັບ ທີ່ ໄປລໍຖ້າເບິ່ງການເຊັນຂໍ້ຕົກລົງນັ້ນ ໄດ້ຖືກກັກໄວ້ເປັນເວລາຫລາຍຊົ່ວໂມງໃນສະຖານທູດ ແຫ່ງນຶ່ງໃນນະຄອນຫລວງ ຊານາ ທີ່ຖືກປິດລ້ອມໂດຍພວກສະໜັບສະໜຸນລັດຖະບານທີ່ ປະກອບອາວຸດ ໃນເວລາຕໍ່ມາ ພວກເຮືອບິນເຮລີຄອບເຕີຂອງເຢເມນໄດ້ລໍາລຽງພວກນັກການທູດດັ່ງກ່າວ ອອກໄປຈາກສະຖານທູດແຫ່ງນັ້ນ ທ່ານນາງຄລິນຕັນກ່າວວ່າ ສະຫະລັດມີຄວາມໂກດແຄ້ນນໍາເຫດການດັ່ງກ່າວ ແລະຮຽກ ຮ້ອງໃຫ້ທ່ານຊາເລ ປະຕິບັດຕາມພັນທະຂອງທ່ານເພື່ອປົກປ້ອງພວກນັກການທູດຕ່າງປະ ເທດພ້ອມດ້ວຍພວກພະນັກງານຂອງເຂົາເຈົ້າທີ່ເຮັດວຽກຢູ່ໃນເຢເມນນັ້ນ ໃນວັນອາທິດວານນີ້ ພວກປະທ້ວງຕໍ່ຕ້ານທ່ານຊາເລຫລາຍພັນຄົນ  ພາກັນລຸລັ່ງເຂົ້າໄປໃນ ຈະຕຸລັດໃນກາງນະຄອນຊານາ ຊຶ່ງໄດ້ກາຍມາເປັນສູນກາງຊຸມນຸມປະທ້ວງຂອງຝ່າຍຄ້ານນັ້ນ